CELEX: 62018TN0720
Language: ro
Date: 2018-12-10 00:00:00
Title: Cauza T-720/18: Acțiune introdusă la 10 decembrie 2018 – AMVAC Netherlands/EFSA

18.2.2019   
            
            
               RO
            
            
               Jurnalul Oficial al Uniunii Europene
            
            
               C 65/40
            
         
      Acțiune introdusă la 10 decembrie 2018 – AMVAC Netherlands/EFSA
      (Cauza T-720/18)
      (2019/C 65/52)
      Limba de procedură: engleza
      
         Părțile
      
      
         Reclamantă: AMVAC Netherlands BV (Amsterdam, Țările de Jos) (reprezentanți: C. Mereu, M. Grunchard și S. Englebert, avocați)
      
         Pârâtă: Autoritatea Europeană pentru Siguranța Alimentară (EFSA)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei EFSA din 1 octombrie 2018, notificată reclamantei la 2 octombrie 2018, privind evaluarea cererii de aplicare a regimului de confidențialitate formulate în ceea ce privește cererea de reînnoire a aprobării Ethoprophos ca substanță activă;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv întemeiat pe depășirea competențelor
                  
                              —
                           
                           
                              Reclamanta susține că documentele care urmează să fie publicate ca rezultat al deciziei atacate trebuie să fie publicate numai într-o formă epurată, întrucât pârâta a desfășurat o activitate (propunerea clasificării unei substanțe) care este în mod expres în afara competențelor sale.
                           
                        
            
                  2.
               
               
                  Al doilea motiv, întemeiat pe încălcarea unor principii fundamentale ale dreptului Uniunii
                  
                              —
                           
                           
                              Reclamanta susține că decizia atacată este rezultatul unei proceduri în care nu s-a respectat dreptul său la apărare.
                           
                        
            
                  3.
               
               
                  Al treilea motiv, întemeiat pe încălcarea articolului 63 din Regulamentul nr. 1107/2009 (1)
                  
                  
                              —
                           
                           
                              Reclamanta susține că o parte dintre documentele care urmează să fie publicate ca rezultat al deciziei atacate conțin informații care sunt rezultatul unei evaluări eronate și parțiale, iar publicarea acestora ar submina interesele comerciale ale reclamantei.
                           
                        
            
         (1)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO 2009, L 309, p. 1)